|  |  |  |
| --- | --- | --- |
|  | bez_laukuma_rgb-LV_81.png |  |
| Brīvības iela 72 k-1, Rīga, LV-1011, tālr. 67876000, fakss 67876002, e-pasts pasts@vm.gov.lv, www.vm.gov.lv |
| Rīgā |

03.01.2024 Nr. 01-17.1/16

|  |  |  |  |  |
| --- | --- | --- | --- | --- |
| Uz | 12.12.2023 | Nr. | 23-16 |  |

|  |  |
| --- | --- |
|  | **Latvijas Onkoloģijas pacientu organizāciju apvienībai “ONKOALIANSE”**Informācijai: Nacionālajam veselības dienestam |
| *Par onkoloģijas nozares finansējumu 2024. gada budžetā* |  |

Atbildot uz Latvijas Onkoloģijas pacientu organizāciju apvienības “Onkoalianse” par onkoloģijas nozares finansējumu 2024. gadā, Veselības ministrija sadarbībā ar Nacionālo veselības dienestu sniedz šādu informāciju.

Atbilstoši likumam “Par valsts budžetu 2024.gadam un budžeta ietvaru 2024., 2025. un 2026.gadam” 2024.gada kopējais valsts finansējums onkoloģijas pacientu profilaksei un ārstēšanai sastāda 187 595 820 euro, kas kopumā virzīti uz to, lai:

– mazinātu onkoloģisko slimību riska faktoru izplatību sabiedrībā;

– ik gadu palielinātu vēža skrīninga aptveri, vienlaicīgi uzlabojot pieejamību, kvalitāti un pēcskrīninga diagnostiku;

– uzlabotu onkoloģisko pacientu ārstniecību, tai skaitā ļaundabīgo audzēju diagnostiku, medikamentozo un ķirurģisko ārstēšanu, aprūpi, medicīniskās rehabilitācijas pakalpojumus un pacientu novērošanu remisijas periodā, nodrošinot integrētu un visaptverošu vēža pacientu aprūpi un novēršot nevienlīdzību kvalitatīvu veselības aprūpes pakalpojumu pieejamībai;

– attīstītu un veicinātu multidisciplināru pieeju onkoloģisko slimību pacientu ārstēšanā un aprūpē, tai skaitā uzlabojot onkoloģisko pacientu dzīves kvalitāti (medicīniskās rehabilitācijas, psihosociālās rehabilitācijas, paliatīvās aprūpes pakalpojumu un psihoemocionālā atbalsta pieejamību).

– mazinātu nevienlīdzību ārstēšanas iznākumos un pieejamībai, veicinātu pētniecību onkoloģijas jomā.

Kopējais finansējums, kas ir attiecināms uz Veselības aprūpes pakalpojumu uzlabošanas plāna onkoloģijas jomā 2022.–2024. gadam (turpmāk – Onko plāns) pasākumu mērķu izpildi 2024.gadā veselības nozares budžetā ir 85 686 123 euro, no tiem:

1. 15 686 123 euro[[1]](#footnote-2) ir papildus finansējuma piešķīrums 2024. gadā, no kuriem 2 245 536 euro papildus finansējums Onko plāna kopējo mērķu sasniegšanai (nav tiešā veidā iekļauti plāna tapšanas un apstiprināšanas procesa gaitā, bet atstāj ietekmi uz kopēju Onko plāna mērķu sasniegšanu);
2. 70 000 000 euro ir papildus finansējuma piešķīrums 2022.-2023. gadā, no kuriem 14 670 185 euro papildus finansējums Onko plāna kopējo mērķu sasniegšanai (nav tiešā veidā iekļauti plāna tapšanas un apstiprināšanas procesa gaitā, bet atstāj ietekmi uz kopēju Onko plāna mērķu sasniegšanu).

Lai gan veselības aprūpes pakalpojumu uzlabošanas plāna onkoloģijas jomā 2022. - 2024. gadam identificējamais finansējuma apjoms nesasniedz 2024.gadā nepieciešamā finansējuma apjomu 113 244 961 euro, vēlamies vērst uzmanību, ka veselības aprūpes pakalpojumu pieejamība onkoloģijas jomā ir prioritāte un 2024.gadā finansējuma apjomam ir būtisks pieaugums, kas ļaus uzlabot veselības aprūpes pakalpojumu pieejamību onkoloģisko slimību pacientiem.

Vienlaikus informējam, ka šobrīd tiek risināts jautājums par papildus nepieciešamo finansējumu kompensējamiem medikamentiem onkoloģijas pacientiem (kompensācijas nosacījumu paplašināšana, jaunu medikamentu iekļaušana) un tas tiek risināts kopā ar kompensējamo medikamentu saraksta pārskatīšanu, iekļaujot tajā jaunus medikamentus. Kopumā šobrīd no rezervētā finansējuma 74.resorā Veselības ministrija ir indikatīvi iezīmējusi papildus 51,6 milj. euro visiem medikamentiem.

Kopējo valsts finansējumu onkoloģijas pacientu profilaksei un ārstēšanai laika periodā 2022.-2024.gadam lūdzam skatīt vēstules pielikumā.

Pielikumā: Kopējais valsts finansējums onkoloģijas pacientu profilaksei un ārstēšanai laika periodā 2022.-2024.gadam.

|  |  |  |
| --- | --- | --- |
| Valsts sekretāra vietniece veselības politikas jautājumos | (paraksts\*) | Antra Valdmane |

Lolita Meļķe-Prižavoite 67876165

Lolita.Melke@vm.gov.lv

Ivita Lazdiņa 67876169

Ivita.Lazdina@vm.gov.lv

1. ar Ministru kabineta 2023.gada 12.decembra rīkojumu Nr.883 “Par apropriācijas pārdali no budžeta resora “74. Gadskārtējā valsts budžeta izpildes procesā pārdalāmais finansējums” 20.00.00 programmas “Veselības aprūpes pasākumu īstenošana” uz budžeta resoru “10. Aizsardzības ministrija”, “14. Iekšlietu ministrija”, “15. Izglītības un zinātnes ministrija”, “16. Zemkopības ministrija”, “18. Labklājības ministrija”, “19. Tieslietu ministrija”, “29. Veselības ministrija” un “62. Mērķdotācijas pašvaldībām”” Veselības ministrijai sākot ar 2024.gada 1.janvāri papildus ir piešķirti 164 939 521 euro. [↑](#footnote-ref-2)